Música popular i cançons de bressol per a bebés en el Casal Jove
05 de març 2020

El duo valencià De Soprano y Arpa, format per Quiteria Múñoz (soprano) i Úrsula Segarra (arpa), oferirà este diumenge 8 de març, en el Casal Jove de Port del Sagunt, un concert per a bebés. Esta iniciativa amb el nom de Bebesol està organitzada per la delegació de Joventut i Infància i va dirigida a bebés de 0 a 16 mesos. El concert, amb una duració de 30 minuts, començarà a les 11.30 i es repetirà a les 12.30.

  

Estes artistes proposen a través de veu i arpa un viatge sonor de cançons populars i cançons de bressol de diferents cultures i llengües, que s'intercalen amb peces instrumentals clàssiques. Bebesol cerca a través de la música, el cos i la veu realitzar un viatge cap a l'univers auditiu del bebé. Per això, segons explica el duo, s'ha fet una selecció de «l**es més belles cançons**» de bressol de totes les èpoques:  irlandeses, alemanyes, franceses, sefardites i espanyoles.

  

L'entrada és gratuïta amb la prèvia reserva en el lloc web notikumi.com. Cada bebé podrà anar acompanyat d'un màxim de dos adults o d'un xiquet/a i un adult.

  

De Soprano y Arpa proposa un acostament diferent a la música clàssica. El seu plantejament consistix a portar la música a llocs no habituals i així arribar a un públic diferent. Estes artistes han actuat en els principals festivals i escenaris, com el Palau de la Música de València, Teatre Principal de València, Auditori de Castelló, o el de Torrent.

  

![](/media/dcklblmo/86_c_concierto-para-bebes.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/musica-popular-i-cancons-de-bressol-per-a-bebes-en-el-casal-jove/ "Facebook")
*   [](http://twitter.com/share?url=https://aytosagunto.es/va/actualitat/musica-popular-i-cancons-de-bressol-per-a-bebes-en-el-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/musica-popular-i-cancons-de-bressol-per-a-bebes-en-el-casal-jove/ "Linked In")
*   [](mailto:?body=https://aytosagunto.es/va/actualitat/musica-popular-i-cancons-de-bressol-per-a-bebes-en-el-casal-jove/)